Hermann Wilhelm Göring (12 Januarie 1893 - 15 Oktober 1946) was 'n Duitse politieke en militêre leier, oorlogsmisdadiger en 'n lid van die Nazi-party. Hy was 'n vlieënier in die Eerste Wêreldoorlog en later toe die Nazi-party in bewind gekom het is hy bevelvoerder van die Luftwaffe gemaak, 'n titel wat hy gehou het totdat hy in die laaste dae van Nazi-Duitsland deur Robert Ritter von Greim vervang is. Sy vader is Heinrich Göring.
Hermann Göring in Januarie 1945
12 Januarie 1893
Rosenheim, Beiere, Duitse Keiserryk
Neurenberg, Beiere, Geallieërde Besseting van Duitsland
Duitse Keiserryk (1912–1918)
Republiek van Weimar (1923-1933)
Emmy Göring (vrou)
Heinrich Göring (vader) Franziska Göring (moeder) Albert Göring (broer)
Hy was 'n vroeë lid van die Nazi-party, waar hy een die gewondes in Adolf Hitler se mislukte putsch van 1923 was. Toe hy behandeling vir sy wonde gekry het, het hy 'n verslawing aan morfien ontwikkel.
Toe Hitler in 1933 kanselier geword het hy Göring Minister sonder portefeulje gemaak. Een van sy eerste aksies was om die Gestapo te vorm, wat hy in 1934 aan Heinrich Himmler gegee het. Hy het vinnig magtig geword en het gou die tweede magtigste man in Nazi-Duitsland, na Hitler, geword. Hy is opperbevelvoerder van die Luftwaffe gemaak en in 1940 toe Frankryk aan Duitsland oorgegee het is die spesiale geskep rang van Reichsmarchall, wat hom beheer oor alle offisiere in die Duitse militêr gegee het, aan hom gegee.
In 1945 toe Duitsland aan die Geallieërde magte oorgegee het is Göring deur Amerikaanse magte gevange geneem. By die Neurenberg-verhore in 1946 is hy tot die dood gevonnis vir oorlogsmisdaad, maar het die aand voor sy teregstelling selfmoord gepleeg.